 **LATVIJAS PAŠVALDĪBU SAVIENĪBA**

Nr.32

17.08.2012.

**99.**

**INFORMĀCIJAI UN DARBAM**

[www.lps.lv](http://www.lps.lv/)

**ŠONEDĒĻ**

****

**16.augustā** Rīgā notika "**EgoPrise**" **projekta** seminārs, kurā interesenti varēja gūt pārskatu par projekta gaitu un tā nodevumiem.

LPS padomnieks Guntars Krasovskis iepazīstināja ar projekta uzdevumiem, to izpildi un sadarbības partneru pieredzi projekta uzdevumu īstenošanā.

Projekta laikā tika realizēti 2 pilotprojekti par pašvaldības pakalpojumu elektronizācijas iespējām izpildot Eiropas Parlamenta un Padomes 2006.gada 12.decembra direktīvas „2006/123/EK par pakalpojumiem iekšējā tirgū” prasības. Pilotprojekti tika veikti Ventspils pilsētā un Preiļu novadā. Izpētītie pakalpojumi bija dažādu atļauju izsniegšanas procesa elektronizācijas iespējas. Ventspils Digitālā centra direktors Egons Spalāns informēja par paveiktajiem darbiem Ventspils pilsētas domes e-pakalpojumu izpētes jomā.

Savukārt Valsts reģionālās attīstības aģentūras pārstāve Ivita Peipiņa iepazīstināja klātesošos ar projekta ekspertu izveidoto rokasgrāmatu pašvaldībām, kurā apkopota Preiļu un Ventspils pilotprojektu pieredze pakalpojumu izvērtēšanā un aprakstīšanā, kā arī sniegtas rekomendācijas par veicamo darbu apjomu un secību uzsākot darbu pašvaldību e-pakalpojumu ieviešanā.

Sīku informāciju par semināru, kā arī prezentācijas atradīsies šeit:

<http://www.lps.lv/Projekti/EgoPrise/?task=view&article_id=2643>

**JAUNNEDĒĻ UN TURPMĀK**

**21.augustā, plkst. 13:00 notiks LPS Reģionālās attīstības un sadarbības komitejas sēde.** Darba kārtībā plānots apspriest Nacionālā attīstības plāna 2014-2020 sākotnējo redakciju. Sēdē piedalīsies Pārresoru koordinācijas centra pārstāvis Pēteris Vilks.

**\*\*\***

**23.augustā Rīgā, Rātslaukumā 1 notiks Latvijas Pašvaldību savienības ārkārtas domes sēde, kura tiek sasaukta, lai apspriestu šī gada plānotos budžeta grozījumus.** Darba kārtībā ir ietverti sekojoši jautājumi:

* Par iedzīvotāju ienākuma nodokļa ieņēmumu sadales proporcijas maiņu starp valsts budžetu un pašvaldību budžetu 2012.gada 4.centurksnī (16% valsts budžets, 84 % pašvaldību budžets);
* Par zaudējumu kompensēšanu sabiedriskā transporta pakalpojumu sniedzējiem reģionālajā vietējās nozīmes maršruta tiklā par 2011.gadu (jautājums par 730 920 latu zaudējumu segšanu).

Domes sēdē ir aicināts piedalīties un savu dalību ir apstiprinājis Ministru prezidents Valdis Dombrovskis.

**\*\*\***

**28.augustā notiks Latvijas Pašvaldību savienības Izglītības un kultūras komitejas sēde. Laika gaitā tiks precizēta darba kārtība.**

**SVARĪGA INFROMĀCIJA PAŠVALDĪBĀM**

****

**Valsts zemes dienests aicina pašvaldības izmantot iespēju** **līdz 2012.gada 30.novembrim bez maksas** no Kadastra informācijas sistēmas dzēst apvidū neesošas palīgēkas, kā arī reģistrēt būves, pamatojoties uz pašvaldības iesniegto deklarāciju. Plašāka informācija **Pielikumā Nr.3**

**\*\*\***

**Pārtikas un veterinārais dienests informē, ka 20.augustā plāno uzsākt savvaļas lapsu un jenotsuņu kārtējo vakcināciju pret trakumsērgu. Vairāk lasiet pielikumā Nr.7.**

**LPS NESASKAŅO**

* Par precizēto likumprojekta „Grozījumi Latvijas Administratīvo pārkāpumu kodeksā” (TA-318) anotāciju (Pielikums Nr.1)
* Par Ministru kabineta noteikumu projektu „Grozījumi Ministru kabineta 2007.gada 6.marta noteikumos Nr.171 „Kārtība, kādā iestādes ievieto informāciju internetā””(Pielikums Nr.2)
* Par Ministru kabineta un Latvijas Pašvaldību savienības 2012.gada vienošanās un domstarpību protokolā Izglītības un zinātnes ministrijai doto uzdevumu izpildi(Pielikums Nr.3)

**LPS SASKAŅOŠANAI PIEPRASĪTIE DOKUMENTU PROJEKTI**

VSS-831 - [Rīcības plāna projekts "Latvijas dalības nodrošināšanai Atvērtas pārvaldības partnerības iniciatīvā"](http://www.mk.gov.lv/lv/mk/tap/?pid=40259424)

VSS-821 - [Noteikumu projekts "Grozījums Ministru kabineta 2010.gada 10.augusta noteikumos Nr.740 "Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus""](http://www.mk.gov.lv/lv/mk/tap/?pid=40259382)

VSS-834 - [Koncepcijas projekts "Par veselības aprūpes sistēmas finansēšanas modeli"](http://www.mk.gov.lv/lv/mk/tap/?pid=40259454)

VSS-824 - [Informatīvais ziņojums "Par vides monitoringu un zvejas kontroli"](http://www.mk.gov.lv/lv/mk/tap/?pid=40259415)

VSS-833 - [Noteikumu projekts "Grozījumi Ministru kabineta 2012.gada 14.augusta noteikumos Nr.559 "Klimata pārmaiņu finanšu instrumenta finansēto projektu atklāta konkursa "Kompleksi risinājumi siltumnīcefekta gāzu emisiju samazināšanai" nolikums"](http://www.mk.gov.lv/lv/mk/tap/?pid=40259436)

VSS-827 - [Noteikumu projekts "Grozījums Ministru kabineta 2006.gada 4.aprīļa noteikumos Nr.266 "Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai""](http://www.mk.gov.lv/lv/mk/tap/?pid=40259412)

**PROJEKTI, SEMINĀRI, FINANSĒJUMS, DAŽĀDI**

 

**Iespēja pieteikties Apmācībām par sociālo uzņēmumu veidošanu, darbību un vadību, kas notiks no 22.08 – 28.11.2012.**

**Semināra dalībnieki uzzinās par:**

* Projektu  „NVO kapacitātes stiprināšana veicinot sociālo uzņēmējdarbību Latvijā” rezultātiem: izstrādāto Kvalitātes vadības sistēmas rokasgrāmatu, mācību programmu sociālo uzņēmumu veidošanai, darbībai un vadībai u.c.
* Jauno mācību programmu **Sociālo uzņēmumu veidošana, darbība un vadība (120h),** kura ietver sekojošas tēmas**:** Sociālie uzņēmumi ES, to vadība, tiesiskie aspekti, uzņēmumos, Personāla vadība, sociālie uzņēmumi un LR nodokļi, produkcijas/pakalpojumu tirdzniecības organizēšana un pārdošana, finanšu vadība.

**Vairāk par kursiem un pieteikšanos lasiet pielikumā Nr.6.**

**\*\*\***

****

**Pašvaldības aicinātas piedalīties! 19.septembrī Veru** (Võru) **pilsētā**, **Igaunijā notiks Igaunijas – Latvijas pārrobežu sadarbības programmas ikgadējais pasākums.** Detalizēta informācija un darba kārtība ir ievietotas šeit <http://www.estlat.eu/european-cooperation-day/voru-conference/>

Pieteikties var programmas mājas lapā, norādītajā saitē. Vairāk informācijas - Jūlija Jakovļeva, VARAM Attīstības instrumentu departamenta Teritoriālās sadarbības nodaļas vecākā referente, tālr.: 67026488.

**\*\*\***

**Apmācības sociālajā dialogā un cilvēkresursu vadībā – BEZMAKSAS vietu skaits ierobežots**

Latvijas Darba devēju konfederācijas (LDDK) Biznesa resursu centrs izsludina pieteikšanos uz mācību programmām 2012.gada rudenī. Tiek piedāvāts papildināt zināšanas tādās jomās kā sociālais dialogs un cilvēkresursu vadība, korporatīvā sociālā atbildība, publiskā – privātā partnerība. Mācību programmas tiks organizētas Rīgā, Daugavpilī, Madonā, Jūrmalā un Kuldīgā. **Pielikumos Nr. 5 un 4 ir kursu norises grafiks, programmu apraksts un pieteikuma anketa.**

Visas mācību programmas uzņēmumu apvienību, asociāciju, biznesa inkubatoru, pašvaldības savienības un citu darba devēju organizāciju biedriem un pārstāvjiem ir bezmaksas,  tajā skaitā visi mācību programmu izdales materiāli, mācību dienās paredzētās kafijas pauzes un arī papildu jaunākā aktuālākā informācija, kas tiks sūtīta katram dalībniekam elektroniski.

LDDK Biznesa resursu centrs piedāvā trīs bezmaksas mācību programmas:

* „Divpusējais un trīspusējais sociālais dialogs (SD) un cilvēkresursu vadība”, piedaloties šajos kursos Jūs uzzināsiet: Kāpēc nepieciešama darba devēju iesaistīšanās sabiedriskās aktivitātēs? Kas jāzina un jāprot mūsdienīgam vadītājam? Kā atrisināt strīdus sarunu, samierināšanas un mediācijas ceļā?
* „Pašvaldību attīstības vadība un publiskās – privātās partnerības (PPP) veicināšana”, šī mācību programma tiks pasniegta sadarbībā ar Hipotēku bankas publiskās un privātās partnerības ekspertiem un pasniedzējiem, kuru vadībā noskaidrosiet: Kā ikviens var piedalīties reģiona attīstības plānošanā? Kā veidot reģiona stratēģiju? Kas ir PPP? Kā īstenot projektu, lai ieguvēji ir gan valsts, gan uzņēmēji, gan sabiedrība? Kā kļūt par valsts partneri publiskajos iepirkumos?
* „Uzņēmumu attīstība un korporatīvā sociālā atbildība” (KSA) kursos būs iespēja iegūt aktuālu informāciju pār šādām tēmām: Kā strādāt, lai uzņēmums nebankrotētu pēc 7.5 gadiem? Kāpēc sociāli atbildīgs bizness ir ienesīgs? Kā pašvaldība var atbalstīt godīgu biznesu?

Katrs no kursiem ilgst trīs dienas. Pieteikšanās kursiem, aizpildot un nosūtot uz info@comperio.lv pielikumā esošo pieteikuma anketu. Sīkāka informācija pa tālruni 26569525.

**\*\*\***

**Siguldas novada Dome aicina piedalīties seminārā par latvāņa izplatības ierobežošanas jautājumiem, kas notiks 11.septembrī plkst.11:00 Siguldas pagasta kultūras namā. Seminārs tiek organizēts sadarbībā ar Valsts augu aizsardzības dienestu.** Sīkāka informācija:

<http://www.sigulda.lv/public/lat/jaunumi/5952/>

**\*\*\***

**ManaBalss.lv veidotāji piedāvā iespēju konstruktīvai un pozitīvai iedzīvotāju iesaistei pašvaldību dzīvē**

Iespējams, daļa no Jums jau ir dzirdējusi jaunumus par ManaBalss.lv veidotāju piedāvātajām iespējām konstruktīvai un pozitīvai iedzīvotāju iesaistei pašvaldību dzīvē. Ķekavā, Cēsīs, Siguldā, Liepājā, Baldonē, Salaspilī, Limbažos, Ogrē, Aglonā un citur atbalsta šādus centienus uzlabot sabiedrības līdzdalību valstī, atvieglojot un uzlabojot darbu pašvaldību domēm. Ķekavas un Cēsu pieredze lieliski parāda, ka līdzdalība internetā strādā un cilvēki grib un var konstruktīvi piedalīties novada attīstībā.
Aicinām katra novada domi iepazīties un izvērtēt šādas inovatīvas sabiedrības iesaistes formas lietderību arī savā novadā. Vairāk par šīm iespējām aicinām lasīt <http://stakeholde.rs>, bet ar Ķekavas un Cēsu novadu pieredzi var iepazīties: <http://blog.stakeholde.rs>

**Pielikumā Nr. 8 var iepazīties ar vēl vienu jaunu ManaBalss.lv veidotāju izstrādāto rīku, kas pašvaldībām ļaus vieglāk, uzskatamāk un interaktīvāk parādīt, kādi jauni projekti notiek pašvaldībā un kas jauns būs nākotnē.**

**\*\*\***

## http://www.liepaja.lv/upload/zinjas_new/large_evelo.pngLiepājā pirmais elektrovelo nomas punkts Baltijā

**Liepājā 22.augustā tiks atklāta pirmā elektrovelo noma visā Baltijas jūras Austrumu piekrastē. Ikviens liepājnieks un tās viesis turpmāk varēs gan ātrāk, gan ekoloģiskāk pārvarēt tuvākus un tālākus attālumus pilsētā un tās apkārtnē. Jaunais divritenis ar elektrisko atbalsta motoru spēj veikt vairāk nekā 60 kilometru ar vienu uzlādi. Vairāk lasiet šeit:** <http://www.liepaja.lv/page/1?id=49&news_id=27981>.Savukārt pirmdien, 20. augustā, notiks elektrovelo maratons Rīga – Jūrmala – Kuldīga - Liepāja. Visos elektrovelo maratona pieturpunktos interesenti varēs paši izmēģināt „vieglās mīšanās burvību” un izzināt visus tehniskos jautājumus par elektrodivriteņu lietošanu ikdienā. Elektrovelo maratona pieturpilsētās tuvākajos mēnešos iecerēts izveidot nākamos elektrodivriteņu nomas punktus. Drīzumā jauns elektrovelo nomas punkts tiks izveidots arī Ventspilī, Jūrmalā, bet nākamvasar plānots e-velo nomas punktus attīstīt arī kaimiņvalstu lielākajās pilsētās.

**VRAA informē**

**Apmācību semināri par VRAA administrēto ERAF un ESF aktivitāšu aktualitātēm**

Valsts reģionālās attīstības aģentūra arī šoruden rīkos praktiskus apmācību seminārus sadarbības partneriem – pašvaldību pārstāvjiem, lai informētu par aktualitātēm VRAA administrēto ES fondu projektu ieviešanā. [Lasīt vairāk](http://www.vraa.gov.lv/lv/news/article.php?id=28199)

**Līdz 30.jūlijam vēl var pieteikties ESPON NORBA noslēguma konferencei**

Konference **"Teritorial cohesion in Europe and in the BSR"** (Teritoriālā kohēzija Eiropā un Baltijas jūras reģionā) norisināsies š.g. **30.-31. augustā Jūrmalā**, Baltic Beach Hotel. Konferencē aicināti piedalīties reģionālo politiku veidotāji, īstenotāji, pētnieki un citi interesenti, kuru profesionālā darbība ir saistīta ar kohēzijas, stratēģiskās plānošanas vai teritoriālās pārvaldības jautājumiem. [Lasīt vairāk](http://www.vraa.gov.lv/lv/news/article.php?id=27486)

**PIELIKUMOS**

* Nr.1;2 ;3 – LPS nesaskaņojumi;
* Nr.4 ;5 – pieteikuma anketa LDDK semināriem un informācija
* Nr.6 - Apmācība par sociālo uzņēmumu veidošanu, darbību un vadību
* Nr.7 – PVD informācija
* Nr.8 – ziņojums no „Manabalss.lv”

*Pašvaldībām aktuālu informāciju lasiet arī LPS mājas lapā* [*www.lps.lv*](http://www.lps.lv)

*Sekojiet LPS aktualitātēm arī twitter.com:* [*http://twitter.com/lps\_lv*](http://twitter.com/lps_lv)

***Ilze Mutjanko,*** *LPS padomniece sabiedrisko attiecību jautājumos,* *ilze.mutjanko@lps.lv*